હાલમાં જ દિલ્હી ક્રિકેટ એસોસિએશનને લઇને હોબાળો મચેલો છે. જો લોધા કમિટિની ભલામણોને સ્વીકારવામાં આવશે તો બીસીસીઆઈમાં ધરખમ સુધારા થશે. ભારતીય બોર્ડના ચાવીરુપ અધિકારી જેમ કે અનુરાગ ઠાકુર અને રાજીવ શુક્લાને પણ તેમના રાજ્ય એસોસિએશનની બેઠકો છોડી દેવી પડશે. બીસીસીઆઈના સભ્યો આ ભલામણનો વિરોધ કરી શકે છે. બોર્ડના અધિકારીઓ માને છે કે, આ દરખાસ્તો બીસીસીઆઈના ઇતિહાસને ખતમ કરી દેશે.